**Ministru kabineta noteikumu projekta “Grozījumi Ministru kabineta 2020. gada 10. novembra noteikumos Nr.675 “Noteikumi par atbalsta sniegšanu nodokļu maksātājiem to darbības turpināšanai Covid-19 krīzes apstākļos”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir precizēt Ministru kabineta 2020. gada 10. novembra noteikumos Nr.675 “Noteikumi par atbalsta sniegšanu nodokļu maksātājiem to darbības turpināšanai Covid-19 krīzes apstākļos” noteiktos atbalsta kvalificēšanās nosacījumus, padarot atbalstu pieejamāku mērķa grupai.  Noteikumu projekts stājas spēkā nākamajā dienā pēc tā izsludināšanas oficiālajā izdevumā “Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts “Grozījumi Ministru kabineta 2020. gada 10. novembra noteikumos Nr.675 “Noteikumi par atbalsta sniegšanu nodokļu maksātājiem to darbības turpināšanai Covid-19 krīzes apstākļos””(turpmāk – Noteikumu projekts) izstrādāts, lai pārvarētu Covid-19 krīzes otro izplatīšanās vilni (Ministru prezidenta paziņojums 2020.gada 6.novembrī) un tādējādi 2021.gadā turpinātu aktivitātes, kas vērstas uz Latvijas tautsaimniecības attīstību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie 2020.gada 10.novembra Ministru kabineta noteikumi Nr. 675 “Noteikumi par atbalsta sniegšanu nodokļu maksātājiem to darbības turpināšanai Covid-19 krīzes apstākļos” (turpmāk - MK noteikumi) nosaka kritērijus un kārtību kādā pieprasa un piešķir atbalstu nepilnu darba laiku strādājošu darbinieku atlīdzības kompensēšanai (atbalsts algu subsīdijai).  Ņemot vērā ieilgušo Covid-19 krīzi uz uzņēmēju saimniecisko darbību, nepieciešams palielināt atbalsta saņēmēju loku, kuriem līdz šim dēļ izstrādātajiem nosacījumiem MK Noteikumu ietvaros tika ierobežota atbalsta saņemšana, bet būtu atbalstāmi, jo to darbību kavē ieilgušās Covid-19 krīzes noteiktie ierobežojumi.  Spēkā esošie MK noteikumi nosaka, ka uz atbalstu var pieteikties darba devēji, kuru ieņēmumi no saimnieciskās darbības konkrētajā 2020. un 2021. gada atbalsta mēnesī, salīdzinot ar vidējiem ieņēmumiem 2020. gada augustā, septembrī un oktobrī, kad uzņēmums faktiski darbojies, ir samazinājušies ne mazāk kā par 20 % un šis ieņēmumu samazinājums ir saistīts ar saimnieciskās darbības ierobežojumiem.  Ņemot vērā Ekonomikas ministrijai adresētajos mērķa grupas iesniegumos un skaidrojumos sniegtos apsvērumus, ka daļai no atbalsta mērķa grupas būtisks ieņēmumu kritums iestājās jau 2020.gada pirmajā pusgadā un faktiski to saimnieciskā darbība līdz šim brīdim nav būtiski atguvusies, ar Noteikumu projektu ir paredzēts precizēt kvalificēšanās kritērijus, tādejādi padarot atbalstu pieejamāku.  Noteikumu projekts paredz noteikt papildus jaunu atbalsta kvalificēšanās kritēriju, tādejādi atbalsta saņēmēji var izvēlēties vienu no diviem kvalificēšanās kritērijiem, lai pretendētu uz algu subsīdijas atbalstu. Uz atbalsta ir tiesīgi pieteikties darba devēji, atbilstoši šobrīd spēkā esošajam kritērijam, kas paredz ne mazāk kā 20 % ieņēmumu samazinājumu par konkrēto atbalsta mēnesi salīdzināt ar mēneša vidējiem ieņēmumiem 2020. gada augustā, septembrī un oktobrī, kuros uzņēmums faktiski darbojies. Vai arī kvalificēties pēc jaunā kritērija, kas paredz ne mazāk kā 30 % ieņēmumu kritumu vērtēt, salīdzot ieņēmuma samazinājumu konkrētajā atbalsta mēnesī ar attiecīgā 2019.gada mēneša ieņēmumiem.  Jaunā kritērija ieņēmumu samazinājums tiek vērtēts pret 2019.gadu, līdz ar to ieņēmumu kritums ir noteikts lielāks, t.i. 30% salīdzinot ar attiecīgo 2019.gada mēnesi. Šāda ieņēmumu krituma noteikšana pamatota ar to, ka 2019.gadā saimniecisko darbību neietekmēja Covid-19 radītie apstākļi un tautsaimniecībā bija vērojama mērena izaugsme, līdz ar to ir atšķirīgi apstākļi pret kuriem vērtē ieņēmumu kritumu, kā rezultātā šādas normas noteikšanā ir ievērots vienlīdzības princips.  Līdz ar jaunā kritērija noteikšanu atbalstu varētu saņemt tādi uzņēmumu darbinieki, kuri 2020.gada augustā, septembrī un oktobrī veica ierobežotu saimniecisko darbību, līdz ar to ieņēmumu krituma samazinājums atbalsta mēnesī pret vidējo ieņēmumu kritumu periodā no 2020.gada augusta līdz 2020.gada oktobrim nesasniedz 20%. Norādāms, ka atbilstoši MK noteikumu 14.punktam pieteikties atbalstam pēc jaunā kritērija ir iespējams tikai par periodu pēc 2021.gada februāra, t.i. iesniegumu par atbalsta par dīkstāvi, pamatojoties uz to, ka ieņēmumi no saimnieciskās darbības par konkrēto atbalsta mēnesi salīdzinot ar attiecīgā 2019.gada mēneša ieņēmumiem, ir samazinājušies ne mazāk kā par 30 % un šis ieņēmumu samazinājums ir saistīts ar saimnieciskās darbības ierobežojumiem, varēs iesniegt līdz 2021. gada 15. aprīlim par 2021. gada martu, līdz 2021. gada 15. maijam – par 2021. gada aprīli, līdz 2021. gada 15. jūnijam – par 2021. gada maiju un līdz 2021. gada 15. jūlijam – par 2021. gada jūniju.  Vērtējot iespējas noteikt, ka uz subsīdiju atbalstu pēc jaunā kritērija varētu pieteikties arī par 2020.gada novembri, decembri un 2021.gada janvāri, februāri, ir secināts, ka subsīdiju atbalsta specifikas dēļ ir paredzēts, ka pēc jaunā kritērija atbalstam ir iespējams pieteikties tikai par periodu pēc 2021.gada februāra. Proti, algu subsīdiju gadījumā darbiniekiem tiek izmaksātas neto algas no 2 avotiem - daļu izmaksā darba devējs, daļu - Valsts ieņēmumu dienests.  Neskatoties uz COVID 19 situāciju, darba devējam ir saistošas Darba likuma normas un Darba līguma nosacījumi, piemēram, pienākums izmaksāt darba samaksu nolīgtajā apmērā. Līdz ar to, secināms, ka darba devēji, piemērojot Darba likuma normas un Darba līguma nosacījumus, jau ir izmaksājuši darbiniekiem algu par periodu līdz 2021.gada februārim. Turklāt norādāms, ka atšķirībā no atbalsta par dīkstāvi, subsīdiju atbalsts neparedz atvieglojumus ar darba samaksu saistītu nodokļu nomaksā, t.i., ir darbiniekiem ne tikai nomaksāta darba samaksa, bet arī ir nomaksāti ar to saistīti nodokļi.  No minētā izriet, ka, pieļaujot darba devējiem pie esošā regulējuma pieteikties subsīdiju atbalstam arī par periodu pirms 2021.gada marta, darbinieks papildus izmaksātajai darba algai var tikt nodrošinātas ar papildu piemaksu no Valsts ieņēmumu dienesta, kas neatbilstu subsīdiju atbalstam mērķim - palīdzēt darba devējam nesamazināt ar darbinieku līgumiski noteikto sociālo garantiju apjomu un kārtot saistības ar darbinieku.  Ievērojot minēto, kā arī to, ka izmaksātās darba samaksas atgriešana nav iespējama, secināms, ka subsīdiju atbalstu nav iespējams piemērot par periodu pirms 2021.gada marta.  Tiesisko normu noteiktībai Noteikumu projekts papildināts ar jaunu punktu, kas paredz skaidrot, kā uzskaitāms apgrozījuma kritums, ja ir saņemts atbalsts Covid-19 krīzes skartajiem uzņēmumiem apgrozāmo līdzekļu plūsmas nodrošināšanai (grants). Ievērojot minēto, iesniedzot iesniegumu atbalstam par algu subsīdiju, apgrozījuma krituma aprēķinā neņem vērā saņemto atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai (grantu). |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Finanšu ministrija, Valsts ieņēmumu dienests. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs Noteikumu projektā noteikto ieņēmumu kritumu piedzīvojošos darba devējus. Atbalsta mehānisma nodrošināšana ietekmēs Valsts ieņēmumu dienesta darbību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2021.gads** | | Turpmākie trīs gadi (*euro*) | | | | |
| **2022** | | **2023** | | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme: | X | 0 | X | 0 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | |
| 8. Cita informācija | Atbalstu izmaksa noteikumu projektā paredzētajam saņēmēju lokam tiks nodrošināta jau sākotnēji Ministru kabineta 2020.gada 10.novembra noteikumu Nr. 675 “Noteikumi par atbalsta sniegšanu nodokļu maksātājiem to darbības turpināšanai Covid-19 krīzes apstākļos” īstenošanai paredzētā finansējuma 78 milj. euro ietvaros. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |
| --- | --- |
| **1. tabula**  **Tiesību akta projekta atbilstība ES tiesību aktiem** | |
| Attiecīgā ES tiesību akta datums, numurs un nosaukums | Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nepieciešama tūlītēja rīcība un atbalsta risinājuma steidzama ieviešana, lai mazinātu krīzes radītās sekas. |
| 2. | Sabiedrības līdzdalība projekta izstrādē | Pie risinājuma izstrādes ir iesaistītas uzņēmēju pārstāvošās institūcijas. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Valsts ieņēmumu dienesta esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Iesniedzējs:**

**Ekonomikas ministrs J. Vitenbergs**

**Vīza:**

**Valsts sekretārs E.Valantis**